আফফান মিতুল

'আফফান মিতুল (জন্ম ২ মার্চ) একজন বাংলাদেশী চলচ্চিত্র অভিনেতা । তিনি ২০১৪ সালে জাতীয় চলচ্চিত্র পুরস্কার বিজয়ী চলচ্চিত্র 'নেকাব্বরের মহাপ্রয়াণ দিয়ে আত্মপ্রকাশ করেন, এই চলচ্চিত্রের পর তিনি বেশ কয়েকটি চলচ্চিত্রে অভিনয় করেন। হরিজন, কাকতাড়ুয়া, গন্তব্য ইত্যাদি সিনেমায় চরিত্রাভিনেতা হিসেবে অভিনয় করার পর নায়ক হিসেবে অভিনয় করার সুযোগ পান ২০১৮ সালে রুবেল মাহমুদ পরিচালিত 'নিশ্চুপ ভালোবাসা' চলচ্চিত্রের মাধ্যমে, এতে নায়িকা হিসেবে পান সারা জেরিনকে। এরপর আর পিছনে ফিরে তাকাতে হয়নি আফফান মিতুলকে। ২০২২ সালে, তিনি জাজ মাল্টিমিডিয়া প্রযোজিত মনজুরুল ইসলাম মেঘ পরিচালিত 'ময়না' নামে একটি চলচ্চিত্রে নায়ক চরিত্রে অভিনয় করেছেন। এই সিনেমায় তিনি 'রকস্টার রনি' চরিত্রে অভিনয় করছেন। ২০২৩ সালে আফফান মিতুল অভিনীত 'আদম' সিনেমাটি মুক্তি পায় রোজার ঈদে। এই সিনেমাতে জান্নাতুল ফেরদৌস ঐশীর স্বামী 'মতি' চরিত্রে দেখা গেছে আফফান মিতুল। এদিকে ২০২৩ সালের ২৯ আগস্ট ওয়েব দুনিয়ায় অভিষেক হয়ে গেলো আফফান মিতুলের দীপ্ত প্লের ওয়েব ফিল্ম 'অপলাপ' এর মাধ্যমে। মোহাম্মদ আলী মুন্না পরিচালিত এই ওয়েব ফিল্মটিতে আফফান মিতুল অভিনয় করেছেন ড্রাইভার 'মতিন' চরিত্রে। সম্প্রতি আফফান মিতুল অভিনয় করলেন জাতীয় চলচ্চিত্র পুরস্কারপ্রাপ্ত নির্মাতা আউয়াল চৌধুরী পরিচালিত সিনেমা 'আগুনের পাখি'তে। ২০২৪ সালের ২ মার্চ আফফান মিতুলের জন্মদিনেই তিনি অভিনয় করলেন কলকাতার নির্মাতা বিশ্ব রায়ের সিনেমা 'ঘুম বারান্দা'তে। এ সিনেমার মাধ্যমে নিজ দেশের গণ্ডি ছাড়িয়ে আফফান মিতুল অভিনয় করেছেন ভারতীয় সিনেমায়। আফফান মিতুল ১৯৮৮ সালের ২ মার্চ বাংলাদেশের জন্মগ্রহণ করেন। তিনি গভর্নমেন্ট ল্যাবরেটরি হাই স্কুল থেকে মাধ্যমিক শেষ করেন এবং ড্যাফোডিল ইন্টারন্যাশনাল ইউনিভার্সিটি থেকে সাংবাদিকতায় স্নাতক হন। ২০০৭ সালে টেলিভিশন নাটক 'অন্তরালে'তে অভিনয়ের মাধ্যমে অভিষেক হয় মিতুলের মাত্র ১৯ বছর বয়সে। তার টেলিভিশন ক্যারিয়ারের টার্নিং পয়েন্ট আসে ২০০৮ সালে যখন তিনি হুমায়ূন আহমেদ পরিচালিত 'নুরুদ্দিন স্বর্ণপদক' নাটকে অভিনয় করেন। তার প্রথম চলচ্চিত্র 'হরিজন '(২০১৪), যেটিতে তিনি অভিনয় করেছেন জয়ন্ত চট্টোপাধ্যায় এবং রোকেয়া প্রাচীর সন্তান 'ভূঁইমালী' চরিত্রে। 'হরিজন' সিনেমায় প্রথম অভিনয় করলেও তার অভিনীত দ্বিতীয় সিনেমা 'নেকাব্বরের মহাপ্রয়াণ' প্রথমে মুক্তি পায় ১৩ জুন, ২০১৪ সনে। প্রধান নায়ক হিসাবে তার প্রথম বাণিজ্যিক সিনেমা ২০১৮ সালে, সিনেমার নাম 'নিশ্চুপ ভালোবাসা ' । ছবিতে অভিষেককারী সারা জেরিনের সাথে জুটি বেঁধে অভিনয় করেছিলেন আফফান মিতুল। এরপর টিভি নাটকে একচেটিয়া অভিনয়ের পর ২০২১ সাল থেকে ফের সিনেমায় নিয়মিত হন এবং আর কোনদিন টিভি নাটকে অভিনয় করবেন না বলে সিদ্ধান্ত নেন। ২০২১ সালে আফফান মিতুল অভিনীত ২টি সিনেমা প্রেক্ষাগৃহে মুক্তি পায়। একটি সিনেমার নাম 'পাগলের মতো ভালোবাসি'। শাহিন সুমন পরিচালিত 'পাগলের মতো ভালোবাসি' সিনেমাটি মুক্তি পায় ২০২১ সালের ১৯ ফেব্রুয়ারি। এই সিনেমায় মিতুল গেস্ট অ্যাপিয়ারেন্সে অভিনয় করেছেন। আফফান মিতুল স্বপ্নের ফেরিওয়ালা শিরোনামের সিনেমায় সালমান শাহ ভক্তের ভূমিকায় অভিনয় করছেন প্রধান নায়ক চরিত্রেই, সিনেমাটি নির্মাণ করছেন জনপ্রিয় চলচ্চিত্র পরিচালক সায়মন তারিক। ২০২১ সালে, তিনি গন্টোব্যো নামক একটি দেশাত্মবোধক চলচ্চিত্রে উপস্থিত ছিলেন যেখানে প্রধান চরিত্রে অভিনয় করেছেন ফেরদৌস আহমেদ, জয়ন্ত চট্টোপাধ্যায় এবং এলিনা শাম্মী। এখন পর্যন্ত, তিনি মোট ১২টি সিনেমাতে অভিনয় করেছেন। চলচ্চিত্র ছাড়াও তিনি বেশ কয়েকটি টেলিভিশন নাটক এবং ওয়েব সিরিজেও অভিনয় করেছেন। তিনি বেশ কয়েকটি টেলিভিশন নাটকে অভিনয় করেছেন যার মধ্যে রয়েছে এখন পর্যন্ত, তিনি মোট ৮৭টি টেলিভিশন নাটক ও ১২টি চলচ্চিত্র এবং ৩টি ওয়েব সিরিজে অভিনয় করেছেন।